Diari Oficial de la Generalitat Valenciana


Sumari del DOGV 4230, del 17-04-2002 (2002/3016)

Informació pública de la tramitació conjunta del programa per al desenvolupament de l'actuació integrada les Palmeres.
----------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3016


Organisme emissor
:   Ajuntament d'Albalat de la Ribera

Tipus de document
:   Anunci

Informació pública de la tramitació conjunta del programa per al desenvolupament de l'actuació integrada les Palmeres. [2002/Q3016]
  
El Ple de l'Ajuntament, en la sessió de 28 de febrer de 2002, va acordar el que es diu tot seguit:
  
Primer. Exposar al públic la tramitació conjunta del programa per al desenvolupament de l'actuació integrada les Palmeres, comprensiva de la memòria del programa de desenvolupament de l'actuació integrada, del projecte de reparcel·lació, del projecte d'obres d'urbanització, del projecte d'instal·lacions elèctriques (línia subterrània de mitjana tensió, centre de transformació, línies de baixa tensió) i de telefonia, així com el compte de liquidació provisional, per a la formulació d'al·legacions i la presentació d'alternatives tècniques al programa pel termini de 20 dies, tret de pròrroga, comptadors des de l'endemà de la publicació de l'anunci en el Diari Oficial de la Generalitat Valenciana, amb notificació individual a les persones interessades i la publicació en un diari d'informació general, de conformitat amb el que s'estableix en l'article 46 de la Llei 6/1994, de la Generalitat Valenciana, Reguladora de l'Activitat Urbanística.
  
Segon. Durant els cinc dies següents al venciment del termini anterior, les persones interessades en adquirir la condició d'agent urbanitzador podran presentar les proposicions juridicoeconòmiques que els convinguen al Registre General d'aquest ajuntament, en plica tancada i amb la documentació que s'assenyala als apartats c) i d) de l'article 32 de la Llei Reguladora de l'Activitat Urbanística esmentada.
  
L'acte d'obertura de pliques tindrà lloc a l'ajuntament, a les 13.00 hores de la següent data hàbil a la conclusió del termini per a presentar-les (si és dissabte es farà el dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Tercer. En relació amb el projecte de reparcel·lació, i igualment durant el període d'informació pública, els propietaris de terrenys afectats podran dirimir qualsevol controvèrsia pel que fa a la valoració de drets, i l'ajuntament podrà sol·licitar, simultàniament, el certificat de domini i càrregues, de conformitat amb el que s'estableix en l'article 69.1.b de la Llei 6/1994.
  
Cosa que es publica perquè se'n prenga coneixement, de conformitat amb el que s'estableix en l'article 46 de la Llei Reguladora de l'Activitat Urbanística i per a les persones interessades que siguen desconegudes, s'ignore el lloc de notificació o, intentada aquesta, no s'haja pogut practicar, de conformitat amb el que s'estableix en els articles 59.4 i 61 de la Llei 30/1992, de 26 de novembre.